**ΕΝΟΤΗΤΑ 1**

**Η εποχή του Διαφωτισμού**

1. **Ποιες είναι οι εξελίξεις στην Ευρώπη κατά τον 17ο και τον 18ο αι;**

**α) Οικονομικές μεταβολές**

Στη διάρκεια του 18ου αιώνα στην Ευρώπη σημειώθηκαν:

1. θεαματική αύξηση του πληθυσμού.
2. μεταβολές στην αγροτική οικονομία για να καλυφθούν οι ανάγκες του πληθυσμού ( = **αγροτική επανάσταση**).
3. ανάπτυξη του εμπορίου (Ευρώπη-Αφρική-Αμερική) και συσσώρευση κεφαλαίων στα χέρια Ευρωπαίων επιχειρηματιών.
4. α) μεταβολές στην παραγωγική διαδικασία: χρήση νέων μηχανών

β) άνεργοι αγρότες συγκεντρωμένοι στις πόλεις για να βρουν εργασία

= παράγοντες που οδηγούν στη γέννηση της βιομηχανίας, δηλαδή στην εκβιομηχάνιση (=δημιουργία μεγάλων εργοστασίων)

Οι 4 παραπάνω αλλαγές αποτέλεσαν στη Μ. Βρετανία την α΄φάση της **βιομηχανικής επανάστασης.**

**β) Κοινωνικές μεταβολές**

*1.Αριστοκράτες*: προσπαθούν να διαφυλάξουν τα προνόμιά τους.

*2.Αστική τάξη*: ενισχύει διαρκώς τη θέση της.

*3.Αγρότες και ασθενέστερα κοινωνικά στρώματα*: ζουν σε άθλιες συνθήκες.

**γ) Πολιτική κατάσταση**

1.Ευρώπη: απόλυτη μοναρχία: όλη η εξουσία συγκεντρωμένη στα χέρια του βασιλιά.

2.Μ. Βρετανία: μοναρχία με πολιτικά δικαιώματα για τις οικονομικά ισχυρές τάξεις μετά από πιέσεις της αριστοκρατίας.

**Πνευματικές εξελίξεις**

Πρόοδος των φυσικών επιστημών – Πρωτοπόροι:

Φράνσις Μπέικον

Ρενέ Ντεκάρτ

Τζον Λοκ

Ισαάκ Νεύτων

**2. Ποιες οι κύριες θέσεις του κινήματος του Διαφωτισμού ;**

1. η απόρριψη κάθε αυθεντίας

2. η κριτική της υφιστάμενης γνώσης

3. η αποδοχή της λογικής για την ερμηνεία του κόσμου (ορθολογισμός)

4. η πεποίθηση ότι ο άνθρωπος μπορεί να προοδεύει συνεχώς

**3. Ποιος ο χρόνος και οι χώροι εκδήλωσής του;**

Πρώτη εμφάνιση τέλη 17ου αι. στην Αγγλία – κορύφωση 18ος αι. στην Γαλλία - στη συνέχεια εξάπλωση σε Ευρώπη και στον υπόλοιπο κόσμο.

**4. Ποιοι οι κύριοι εκπρόσωποι του Διαφωτισμού;**

Ρουσό, Βολτέρος, Ντιντερό, Μοντεσκιέ, Ντ΄ Αλαμπέρ

**5. Ποιες οι βασικές θέσεις του Διαφωτισμού στην πολιτική;**

Να εξηγήσετε τους όρους:

**1. Φυσικά δικαιώματα** (ζωής, ιδιοκτησίας, ισότητας, ελευθερίας σκέψης και έκφρασης).

**2. Κοινωνικό συμβόλαιο** / Τζον Λοκ : τα άτομα παραχωρούν δικαιώματα στο κράτος για να μπορέσουν να επιβιώσουν,

**3. Γενική βούληση** / Ρουσό : σύνθεση των ατομικών βουλήσεων (=τα άτομα καταλήγουν σε κοινά σημεία για όσα θέλουν ξεχωριστά ο καθένας) – έτσι εκφράζεται το δημόσιο και όχι το ατομικό συμφέρον.

**4. Διάκριση των εξουσιών** / Μοντεσκιέ / διακριτοί φορείς εξουσίας:

α. Εκτελεστική εξουσία = η κυβέρνηση

β. Νομοθετική εξουσία = η βουλή

γ. Δικαστική εξουσία = οι δικαστές

**6. Πού άσκησε επίδραση ο Διαφωτισμός;**

* αμερικανική και γαλλική επανάσταση
* φωτισμένη δεσποτεία

**7. Ποια η σχέση Διαφωτισμού και θρησκείας;**

1. Αυστηρή κριτική στην καθολική εκκλησία.

2. Ανεξιθρησκία, που απαλλάσσει τους ανθρώπους από τη μισαλλοδοξία

**8. Ποια η βασική θέση του Διαφωτισμού για την εκπαίδευση;**

Ρουσό / «Αιμίλιος» / Ο δάσκαλος χρειάζεται μόνο να θέτει ερωτήματα και να οδηγεί τον μαθητή στην ανακάλυψη απαντήσεων.

**9. Ποιες οι κύριες απόψεις του Διαφωτισμού για την οικονομία;**

1. Φυσιοκρατία / Κενέ / Γαλλία, φυσική λειτουργία της οικονομίας, δηλαδή δίχως κρατικές παρεμβάσεις.

2. Οικονομικός φιλελευθερισμός / Άνταμ Σμιθ / Αγγλία, το κράτος δεν πρέπει να παρεμβαίνει παρά ελάχιστα στην οικονομική ζωή.

**10. Τι ήταν η Εγκυκλοπαίδεια;**

Συλλογικό έργο 33 τόμων, με πρωτεργάτες τους Ντιντερό και Ντ’ Αλαμπέρ, που παρουσιάζει όλες τις νέες γνώσεις.

**11. Ποια η διάδοση των ιδεών του Διαφωτισμού;**

Οι διαφωτιστικές ιδέες διαδόθηκαν αρχικά στην Ευρώπη και αργότερα στον υπόλοιπο κόσμο.

**ΕΝΟΤΗΤΑ 2**

**Η αμερικανική επανάσταση**

**1. Τι γνωρίζετε γα τις αγγλικές αποικίες στην Αμερική;**

◉ 1607-1732: 13 αμερικανικές αποικίες υπό αγγλικό έλεγχο άποικοι: Άγγλοι, Γάλλοι, Γερμανοί, Σουηδοί (τεχνίτες, κατεστραμμένοι μικροεπιχειρηματίες, θύματα θρησκευτικών διώξεων, κατάδικοι).

◉ Αποικίες του Βορρά: 1.000.000 κάτοικοι (40.000 μαύροι σκλάβοι)˙ ανάπτυξη αγροτικής οικονομίας, ακμή του εμπορίου σε μεγάλες πόλεις (Βοστόνη, Νέα Υόρκη, Φιλαδέλφεια)˙ τα Πανεπιστήμια (Harvard, Yale, Princeton) κέντρα των ιδεών του Διαφωτισμού.

◉ Αποικίες του Νότου: (1763) 750.000 κάτοικοι (300.000 μαύροι σκλάβοι)˙οικονομία: μεγάλες φυτείες καπνού, ρυζιού, βαμβακιού˙ ιδιοκτήτες: Ευρωπαίοι (κυριαρχούσαν στην οικονομική και κοινωνική ζωή)˙ η γη καλλιεργείται από μαύρους (άθλιες συνθήκες διαβίωσης)˙ ελάχιστα αστικά κέντρα.

◉ Διοίκηση: Άγγλος Κυβερνήτης διορισμένος˙ συνέλευση αποίκων (δικαίωμα γνώμης μόνο σε: ψήφιση νόμων και έγκριση φόρων)˙ δικαίωμα εκλέγειν και εκλέγεσθαι: πλούσιοι άποικοι˙ δεν εκπροσωπούνταν στο Αγγλικό Κοινοβούλιο˙ εξωτερικό εμπόριο: ελεγχόταν από την Αγγλία.

**2. Ποιες είναι οι αιτίες της αποικιακής κρίσης;**

◉ Ταχεία ανάπτυξη των αποικιών: οι πλούσιοι δυσφορούν για την οικονομική κηδεμονία της Αγγλίας.

◉ Επταετής πόλεμος (1756-1763): η Αγγλία απαγορεύει στους Αμερικανούς την εκμετάλλευση του Καναδά και της Φλόριντα˙ απαιτεί νέους φόρους.

◉ Αντίδραση αποίκων (εμπάργκο σε αγγλικά προϊόντα)˙

◉ Μάχη του Λέξιγκτον: η Αγγλία ηττάται (Απρίλιος 1775).

**3. Τι γνωρίζετε για την αμερικανική επανάσταση;**

◉ Οι ιδέες του Διαφωτισμού δημιουργούν την Αμερικανική Εθνική Συνείδηση.

◉ 4 Ιουλίου 1776: Το Κογκρέσο της Φιλαδέλφειας ψηφίζει τη Διακήρυξη της Ανεξαρτησίας (Τόμας Τζέφερσον, Βενιαμίν Φραγκλίνο).

◉ Αμερικανική Επανάσταση ή Πόλεμος της Ανεξαρτησίας: αρχηγός: Τζ. Ουάσιγκτον˙ 1778: οι Αμερικανοί δέχονται βοήθεια από Γαλλία, Ισπανία και Ολλανδία˙ Οκτώβριος 1781, Γιορκτάουν: η Αγγλία ηττάται (τέλος του πολέμου).

**4. Ποιο ήταν το αποτέλεσμα της αμερικανικής επανάστασης;**

Η Αγγλία αναγνωρίζει τις 13 αποικίες (Συνθήκη των Βερσαλλιών, 1783) ως ανεξάρτητο κράτος: Ηνωμένες Πολιτείας της Αμερικής (ΗΠΑ).

◉ Το Σύνταγμα των ΗΠΑ (1787) ανακήρυξε τη χώρα ένωση Πολιτειών και βασίστηκε στην αρχή της διάκρισης των εξουσιών.

◉ Η κεντρική κυβέρνηση αποφασίζει για οικονομία, άμυνα και εξωτερική πολιτική.

◉ Οι Πολιτείες ρυθμίζουν μόνες τους ζητήματα τοπικής αυτοδιοίκησης, δικαιοσύνης, εκπαίδευσης και αστυνόμευσης.

◉ Νομοθετική εξουσία: Κογκρέσο (Γερουσία, Βουλή των Αντιπροσώπων).

◉ Κάθε Πολιτεία εκπροσωπείται στη Γερουσία από δύο Γερουσιαστές ,ανεξαρτήτως του πληθυσμού της. Βουλή των Αντιπροσώπων: οι Πολιτείες εκπροσωπούνται από αριθμό βουλευτών ανάλογο προς τον πληθυσμό τους.

◉ Εκτελεστική εξουσία: Πρόεδρος (εκλέγεται κάθε 4 χρόνια από ένα σώμα εκλεκτόρων και μπορεί να επανεκλεγεί μόνο μία φορά). Πρώτος Πρόεδρος των ΗΠΑ: (1789) Τζ. Ουάσιγκτον.

◉ Δικαστική εξουσία: ανεξάρτητη και αιρετή.

**ΕΝΟΤΗΤΑ 3**

**Η έκρηξη και η εξέλιξη της γαλλικής επανάστασης (1789-1794)**

**1.Ποια ήταν η οργάνωση της γαλλικής κοινωνίας κατά τον 18ο αιώνα;**Κριτήρια ταξικής διαφοροποίησης:

·      η καταγωγή

·      τα προνόμια.

**Τρεις τάξεις:***παλαιό*

·      ευγενείς (1,5%)    είχαν προνόμια και δεν φορολογούνταν      *καθεστώς*

·      κλήρος (0,5%)

·      τρίτη τάξη (98%) / πλήρωναν το σύνολο των φόρων

Προκάλεσε δυσαρέσκεια και δυσφορία στις τάξεις που δεν είχαν προνόμια.

**Η  πρώτη φάση της επανάστασης, Μάιος 1789 - Αύγουστος 1792**

**1.Ποια γεγονότα οδήγησαν στην κατάληψη της Βαστίλης;**

·      Σύγκλιση της συνέλευσης των γενικών τάξεων (Μάιος 1789).

·      Απαίτηση της τρίτης τάξης για μεταρρυθμίσεις à Απάντηση του βασιλιά με νέους φόρους.

·      Αυτοανακήρυξη της τρίτης τάξης σε Εθνοσυνέλευση.

·      Όρκος του σφαιριστηρίου από τους αντιπροσώπους της τρίτης τάξης για τη σύνταξη συντάγματος (20 Ιουνίου 1789).

·      Αυτοανακήρυξη της Εθνοσυνέλευσης σε *Συντακτική* (Ιούλιος 1789).

·      Προσπάθεια διάλυσης της Εθνοσυνέλευσης από τον βασιλιά à εξέγερση των πολιτών και κατάληψη της Βαστίλης (14 Ιουλίου 1789).

**2.Ποιες ήταν οι ενέργειες της Συντακτικής συνέλευσης;**

·      Κατάργηση των προνομίων

·      Ψήφιση της Διακήρυξης των Δικαιωμάτων του ανθρώπου και του πολίτη (Αύγουστος 1789).

**3.Ποια είναι τα πολιτικά ρεύματα της Συντακτικής συνέλευσης;**

·      ***Δεξιά***: δεν επιθυμούσε περαιτέρω μεταβολές του παλαιού καθεστώτος.

·      ***Κέντρο***: αποδοχή της μοναρχίας με συμμετοχή ευγενών και μεγαλοαστών.

·      ***Αριστερά***: με όραμα ένα πολίτευμα αμερικανικού τύπου.

**4.Ποιοι είναι οι φορείς διάδοσης των ιδεών της επανάστασης;**

·      Οι *λέσχες* (Ιακωβίνοι, Κορδελιέροι), που κινητοποιούσαν πολλούς πολίτες.

·      Οι *εφημερίδες*, που πολλαπλασιάστηκαν και διέδιδαν τις πολιτικές απόψεις.

**5.Ποια είναι τα βασικά σημεία του πρώτου συντάγματος της Γαλλίας (1791), που εγκαθίδρυσε το πολίτευμα της συνταγματικής μοναρχίας;**

·      Το έθνος αναδεικνύεται κυρίαρχο.

·      Η Νομοθετική Συνέλευση (Βουλή) ορίστηκε ως νομοθετικό σώμα.

·      Ο βασιλιάς θα ασκούσε την εκτελεστική εξουσία μαζί με έξι υπουργούς.

·      Η δικαστική εξουσία κηρύχθηκε ανεξάρτητη.

·      Δικαίωμα ψήφου είχαν μόνο όσοι κατείχαν περιουσία και πλήρωναν φόρους.

**6.Ποιες ήταν οι επιπλέον ενέργειες της Συντακτικής συνέλευσης;**

·      Εθνικοποίηση της περιουσίας του κλήρου à έκδοση χαρτονομίσματος.

·      Οι κληρικοί έγιναν κρατικοί λειτουργοί

·      Κατάργηση των συντεχνιών.

Οι ρυθμίσεις αυτές δεν έγιναν δεκτές από το βασιλιά ούτε από την εκκλησία.

**7.Ποιες ήταν οι ενέργειες της Νομοθετικής συνέλευσης (1791) και των Γιρονδίνων;**

·      Παύση του βασιλιά και ανάθεση της εξουσίας σε συμβούλιο υπό τον Δαντόν.

·      Αναγνώριση του δικαιώματος της καθολικής ψηφοφορίας.

·      Δήμευση των περιουσιών των αριστοκρατών, που διέφυγαν στο εξωτερικό.

·      Διαχωρισμός της εκκλησίας από το κράτος.

·      Κήρυξη της πατρίδας σε κίνδυνο.

**Η δεύτερη φάση της γαλλικής επανάστασης (Σεπτέμβριος 1792 – Ιούλιος 1794)**

**8.Ποιες ήταν οι ενέργειες της Συμβατικής συνέλευσης;**

·      Κατάργηση της μοναρχίας.

·      Εγκαθίδρυση του πολιτεύματος της αβασίλευτης δημοκρατίας.

·      Υιοθέτηση νέου ημερολογίου.

·      Καταδίκη του βασιλιά σε θάνατο.

·      Συνέχιση του πολέμου.

**9.Ποιες ήταν οι ενέργειες της επαναστατικής κυβέρνησης των Ορεινών με ηγέτη το Ροβεσπιέρο:**

·      Έγκριση του συντάγματος του έτους 1.

·      Αναδιοργάνωση του στρατού για την αντιμετώπιση των αντεπαναστατικών κινήσεων.

·      Εκτελέσεις υπόπτων για αντεπαναστατική δράση (περίοδος της Τρομοκρατίας).

·      Κατάργηση της χριστιανικής θρησκείας και θέσπιση της λατρείας του Ανώτατου Όντος.

·      Υιοθέτηση νέων ονομάτων για τους μήνες.

Τα μέτρα που υιοθετήθηκαν προκάλεσαν αντιδράσεις.

Η συμβατική αποφάσισε να εκτελέσει το Ροβεσπιέρο μαζί με 20 συνεργάτες του.

**ΕΝΟΤΗΤΑ 4**

**Η ΤΕΛΕΥΤΑΙΑ ΦΑΣΗ ΤΗΣ ΓΑΛΛΙΚΗΣ ΕΠΑΝΑΣΤΑΣΗΣ ΚΑΙ Η ΦΑΣΗ ΤΟΥ ΝΑΠΟΛΕΟΝΤΑ**

**1. Τι γνωρίζετε για τη γ' και τελευταία φάση της Γαλλικές Επανάστασης;**

Θερμιδοριανοί: Μετά την εκτέλεση του Ροβεσπιέρου αυτοί κρατούν τα ηνία. Ψηφίζουν νέο Σύνταγμα (1795):

◉ Η Εκτελεστική εξουσία ανατίθεται σ’ ένα πενταμελές συμβούλιο, το Διευθυντήριο.

**2. Πότε άρχισε η εποχή του Ναπολέοντα;**

◉ 9 Νοεμβρίου 1799: Ο Ναπολέων Βοναπάρτης καταλαμβάνει την εξουσία με τη σύμφωνη γνώμη του Διευθυντηρίου.

◉ 1799-1804: Ο Ναπολέων ανακηρύσσεται Πρώτος Ύπατος.

◉ 1804-1815: Ο Ναπολέων ανακηρύσσεται Αυτοκράτορας.

**3. Ποιες ήταν οι Ναπολεόντειες Μεταρρυθμίσεις;**

Μεταρρυθμίσεις στην οικονομία, τη διοίκηση και την εκπαίδευση (η κρατική μηχανή ελέγχεται αλλά και δουλεύει καλύτερα).

◉ 1804: Ναπολεόντειος Κώδικας: οι αρχές της Γαλλικής Επανάστασης γίνονται νόμοι της Γαλλίας.

**4. Τι γνωρίζετε για την Ναπολεόντεια Πολιτική;**

◉ Κατορθώνει να θέσει υπό τον έλεγχο της Γαλλίας μεγάλο μέρος της Ευρώπης

◉ Εφαρμόζει από το 1806 ηπειρωτικό αποκλεισμό της Αγγλίας.

◉ Δημιουργεί βασίλεια-δορυφόρους της Γαλλίας, τα οποία φορολογούνται βαριά.

◉ Τα κράτη αυτά δυσανασχετούν.

◉ Μαζί τους δυσανασχετεί και μερίδα Γάλλων (κλήρος και ευγενείς θέλουν τα παλιά τους προνόμια˙ ο απλός λαός δυσκολεύεται οικονομικά).

◉ 1812: Ο Ναπολέων επιτίθεται στη Ρωσία: ο γαλλικός στρατός προελαύνει μέχρι τη Μόσχα, αλλά κατά την υποχώρηση ηττάται από μία συμμαχία ευρωπαϊκών κρατών (μάχη της Λειψίας, 1813).

◉ 1815: Μάχη του Βατερλό: ο Ναπολέων ηττάται οριστικά.

**5. Κάντε μια αποτίμηση για τη Γαλλική Επανάσταση και την Εποχή του Ναπολέοντα.**

◉ Η αστική τάξη της Γαλλίας κατέλαβε την εξουσία, δείχνοντας το δρόμο και στην υπόλοιπη Ευρώπη.

◉ Τα συμφέροντα της αστικής τάξης προωθήθηκαν αποφασιστικά

◉ Η φιλελεύθερη οικονομία κέρδισε έδαφος. Οι αρχές του Διαφωτισμού πήραν σάρκα και οστά.

◉ Η απολυταρχία γκρεμίστηκε στη Γαλλία και κλονίστηκε στην υπόλοιπη Ευρώπη.

◉ Τα όρια κράτους και έθνους για πρώτη φορά συνέπεσαν.

◉ Πολίτες και κράτος ενώθηκαν με αλληλένδετους και άρρηκτους δεσμούς (αρχή διαφωτισμού)˙ σύγχρονη έννοια του κράτους.

◉ Κράτος και Εκκλησία διαχωρίστηκαν για πρώτη φορά στη σύγχρονη Ευρώπη.

◉ Καταργήθηκαν οι διακρίσεις σε κοινωνικές τάξεις (κάστες) καθώς και τα προνόμια των ευγενών και του κλήρου.

◉ Επικράτησε η αντίληψη ότι όλοι οι άνθρωποι γεννώνται με ίσα δικαιώματα.

◉ Ο λαός αναδείχθηκε σε κινητήρια δύναμη της ιστορίας και σε αποκλειστική πηγή εξουσίας.

◉ Τα φυσικά δικαιώματα του Διαφωτισμού έγιναν πολιτικά δικαιώματα, και ο υπήκοος έγινε πολίτης.

◉ Αναπτύχθηκαν ιδέες και κινήματα που σφράγισαν την ιστορία της σύγχρονης Ευρώπης (φιλελευθερισμός, εθνικισμός, κοινωνικός ριζοσπαστισμός,

σοσιαλισμός).

**6. Τι γνωρίζετε για το Συνέδριο της Βιέννης;**

Το συνέδριο της Βιέννης (Σεπτέμβριος 1814-Ιούνιος 1815): Στόχοι

◉ Επαναχάραξη των συνόρων.

◉ Ανασυγκρότηση της απολυταρχίας.

◉ Καταστολή των επαναστατικών ιδεών.

◉ 1815: Ιδρύεται η Ιερή Συμμαχία (Ρωσία, Αυστρία, Πρωσία).

Αποτελέσματα

◉ Στη Γαλλία εγκαθιδρύθηκε ξανά η απολυταρχία και τα σύνορα επέστρεψαν εκεί που ήταν στα 1789.

◉ Οι περισσότεροι εκθρονισμένοι ηγεμόνες επανήλθαν στους θρόνους τους-Παλινόρθωση.

**ΚΕΦΑΛΑΙΟ ΔΕΥΤΕΡΟ**

**Η ΕΛΛΗΝΙΚΗ ΕΠΑΝΑΣΤΑΣΗ ΤΟΥ 1821 ΣΤΟ ΠΛΑΙΣΙΟ ΤΗΣ ΑΝΑΔΥΣΗΣ ΤΩΝ ΕΘΝΙΚΩΝ ΙΔΕΩΝ ΚΑΙ ΤΟΥ ΦΙΛΕΛΕΥΘΕΡΙΣΜΟΥ ΣΤΗΝ ΕΥΡΩΠΗ**

**ΕΝΟΤΗΤΑ 5**

**Ο ελληνισμός από τα μέσα του 18ου αι. έως τις αρχές του 19ου αι.**

**Α. Οικονομικοί  και κοινωνικοί μετασχηματισμοί**

**1.Ποιες συγκυρίες ευνόησαν τους Έλληνες πλοιοκτήτες;**

*1.*      Η ρωσοτουρκική συνθήκη του Κιουτσούκ Καϊναρτζή (1774), που επέτρεπε την ελεύθερη κίνηση των πλοίων με ρωσική σημαία στα Στενά, αποκτώντας τον έλεγχο σημαντικού μέρους του εμπορίου.

*2.*      Οι ναπολεόντειοι πόλεμοι, που είχαν ως συνέπεια την περιορισμένη παρουσία αγγλικών και γαλλικών πλοίων στη Μεσόγειο.

**2. Ποια τα αποτελέσματα της ευνοϊκής συγκυρίας για τους Έλληνες;**

*1.*      Οι Έλληνες έλεγξαν σημαντικό μέρος του εμπορίου.

*2.*      Ελληνικές πόλεις (π.χ. Θεσσαλονίκη, Ιωάννινα, Σμύρνη, Χίος) αναπτύχθηκαν σε σημαντικά εμπορικά κέντρα.

*3.*      Ενισχύθηκαν οι ελληνικές παροικίες.

**3. Ποια η στάση της εκκλησίας απέναντι στην επανάσταση;**

1.      Η ορθόδοξη εκκλησία εναντιωνόταν στις ιδέες του διαφωτισμού.

2.      Ορισμένοι, όμως, κληρικοί υιοθέτησαν τις διαφωτιστικές αντιλήψεις (π.χ. Ευγένιος Βούλγαρης).

**4. Τι γνωρίζετε για τους Φαναριώτες;**

1.      Ήταν Έλληνες από αρχοντικές οικογένειες που κατοικούσαν στο Φανάρι.

2.      Ήταν μορφωμένοι και καταλάμβαναν υψηλές θέσεις στην οθωμανική διοίκηση.

3.      Τον 18ο αι. διορίζονταν ηγεμόνες στις αυτόνομες παραδουνάβιες ηγεμονίες.

**5. Ποιος ήταν ο ρόλος των προεστών;**

1.      Διοικούσαν τις ελληνορθόδοξες κοινότητες και συγκέντρωναν τους φόρους.

2.      Είχαν μεγάλη πολιτική επιρροή στους τοπικούς Τούρκους αξιωματούχους.

**6. Πώς λειτουργούσαν οι έμποροι και οι καραβοκύρηδες;**

1.      Βελτίωναν την οικονομική τους κατάσταση.

2.      Ενδιαφέρονταν για τη διάδοση των νεωτερικών ιδεών.

**7. Τι γνωρίζετε για τους κλέφτες;**

1.      Ήταν αγρότες που κατέφευγαν στα βουνά.

2.       Επιβίωναν με ληστείες.

3.      Οι αγροτικοί πληθυσμοί συχνά τους υποστήριζαν.

4.      Υμνήθηκαν στα δημοτικά τραγούδια ως πρότυπα ανυπότακτης στάσης.

**8. Τι ήταν οι αρματολοί;**

     Ήταν ένοπλα σώματα οργανωμένα από την οθωμανική διοίκηση για την τήρηση της τάξης.

**9. Τι ξέρετε για τους αγρότες;**

1.      Ξεπερνούσαν το 80 % του πληθυσμού.

2.      Καλλιεργούσαν κρατικά ή ιδιωτικά κτήματα που ανήκαν σε Τούρκους.

3.      Η ζωή τους ήταν δύσκολη.

**10. Τι συνέβαινε με τους απασχολούμενους στο εμπόριο και τη ναυτιλία;**

     Αυξάνονταν με την ανάπτυξη της ναυτιλίας και του εμπορίου.

**Β.  Να αναφέρετε τα τρία κυριότερα προεπαναστατικά κινήματα εναντίον της οθωμανικής κυριαρχίας.**

**1.**    Το 1770 οργανώθηκε με ρωσική υποκίνηση επανάσταση,τα λεγόμενα «ορλοφικά», στην Πελοπόννησο που καταπνίγηκε.

**2.**    Ο Λάμπρος Κατσώνης, απεσταλμένος και αυτός της Ρωσίας, προσπάθησε να οδηγήσει σε εξέγερση τους κατοίκους των νησιών του Αιγαίου.

**3.**    Οι Σουλιώτες συγκρούστηκαν με τον Αλή πασά των Ιωαννίνων και υποχρεώθηκαν να εγκαταλείψουν την περιοχή.

 **Γ. Ο Νεοελληνικός Διαφωτισμός**

**1. Να δώσετε τον ορισμό του Νεοελληνικού Διαφωτισμού.**

Ο νεοελληνικός διαφωτισμός ήταν ένα πνευματικό – ιδεολογικό κίνημα που επιδίωκε τη διάδοση των διαφωτιστικών ιδεών μεταξύ των Ελλήνων με σκοπό την ιδεολογική προετοιμασία για τον αγώνα της ελευθερίας. Το κίνημα διαμορφώθηκε στα μέσα του 18ου αιώνα και αναπτύχθηκε αρχικά στις παροικίες και σε ορισμένα μεγάλα εμπορικά κέντρα του ελληνισμού (Σμύρνη, Γιάννενα, Χίος).

**2. Ποιες ήταν οι  κύριες ιδέες των Ελλήνων διαφωτιστών;**

*1.*      Συνέδεσαν τον αρχαίο ελληνικό πολιτισμό με τον αγώνα για ελευθερία.

*2.*      Θεωρούσαν ότι η εκπαίδευση πρέπει να θεμελιωθεί στις φυσικές επιστήμες και να γίνεται στη λαϊκή γλώσσα.

**3. Ποια ήταν η αντίδραση των συντηρητικών λογίων στις ιδέες του διαφωτισμού;**

*1.*      Απέρριπταν τις διαφωτιστικές ιδέες.

*2.*      Συνέδεαν την εκπαίδευση με τη θρησκευτική παράδοση και την αρχαΐζουσα γλώσσα.

**4. Ποιοι οι κυριότεροι εκπρόσωποι του νεοελληνικού διαφωτισμού  και ποιες οι αντιλήψεις τους;**

α) Ο**Ρήγας Φερραίος:**

1.    Πρότεινε τη δημιουργία μιας Ελληνικής Δημοκρατίας που θα αντικαθιστούσε την οθωμανική αυτοκρατορία και θα εξασφάλιζε ισονομία στους πολίτες της.

2.     Το έργο του *Νέα Πολιτική* *Διοίκηση* ήταν έντονα επηρεασμένο από τις ιδέες της γαλλικής επανάστασης και ειδικά από τη ριζοσπαστική της φάση.

3.     Πλήρωσε με τη ζωή του το όραμά του.

β) Ο **Αδαμάντιος Κοραής:**

1.      Θεωρούσε ότι οι Έλληνες, για να κερδίσουν την ελευθερία τους, θα έπρεπε πρώτα να μορφωθούν.

2.      Στη γλώσσα δε δεχόταν αυτούσια τη δημοτική, αλλά θεωρούσε ότι έπρεπε να αφαιρεθούν από αυτήν κάποιες λαϊκές και ξένες λέξεις.

**ΕΝΟΤΗΤΑ 7**

**Η Φιλική Εταιρεία και η κήρυξη της ελληνικής επανάστασης στις παραδουνάβιες ηγεμονίες**

**Α.Η ίδρυση και η ανάπτυξη της Φιλικής Εταιρείας**

**1. Να δώσετε τον ορισμό της Φιλικής Εταιρείας:**

Η Φιλική Εταιρεία ήταν μια *μυστική οργάνωση* που σκοπό είχε να προετοιμάσει την επανάσταση των Ελλήνων. Δημιουργήθηκε στην Οδησσό της Ρωσίας το 1814 με πρωτεργάτες τους Σκουφά, Τσακάλωφ, Ξάνθο.

**2. Ποιες είναι οι δυσκολίες που αντιμετώπιζε;**

*1.*      Η διασπορά του ελληνισμού σε μεγάλο γεωγραφικό χώρο.

*2.*      Η ανάγκη διατήρησης μεγάλης μυστικότητας.

*3.*      Η υπερνίκηση των δισταγμών των Ελλήνων.

*4.*      Η κινητοποίηση ανθρώπων διαφορετικών κοινωνικών ομάδων.

**3. Ποιες ήταν οι ευνοϊκές προϋποθέσεις για το έργο της;**

1.      Τα εσωτερικά προβλήματα της Οθωμανικής Αυτοκρατορίας.

2.      Η διάδοση των ιδεών της γαλλικής επανάστασης μεταξύ των Ελλήνων.

*3.*      Η ωρίμανση του αιτήματος για τη δημιουργία ανεξάρτητου ελληνικού κράτους.

**4. Ποια είναι τα στοιχεία  της οργάνωσής της;**

*1.*      Δοκιμασία υποψηφίων μελών για κάποιο διάστημα.

*2.*      Ένταξη στην οργάνωση και όρκος πίστης σε αυτήν.

*3.*      Προβλεπόμενη τιμωρία για τους παραβάτες ο θάνατος.

*4.*      Χρήση ψευδώνυμων και επικοινωνία με κρυπτογραφικό αλφάβητο.

**5.Σε ποιους απευθυνόταν ώστε να γίνουν μέλη της;**

1.      Αρχικά σε πλούσιους εμπόρους.

2.      Έπειτα σε όλες τις κοινωνικές ομάδες.

3.      Γυναίκες γίνονταν δεκτές σπάνια.

**6. Ποια ήταν η ηγεσία της:**

Η ηγεσία της, η Αόρατη Αρχή, παρέμενε μυστική και ανατέθηκε στον Αλέξανδρο Υψηλάντη, αξιωματικό του ρωσικού στρατού, ο οποίος ανακηρύχθηκε Γενικός Επίτροπος της Αόρατης Αρχής.

**Β. Η κήρυξη της ελληνικής επανάστασης στις Ηγεμονίες**

**1. Ποιοι είναι οι λόγοι για τους οποίους η επανάσταση ξεκίνησε από τις παραδουνάβιες ηγεμονίες;**

1.      Δεν υπήρχε εκεί οθωμανικός στρατός.

2.      Η περιοχή ήταν κοντά στα σύνορα με τη Ρωσία.

3.      Θα μπορούσαν να βοηθήσουν την επανάσταση διάφοροι Βαλκάνιοι ηγέτες.

**2. Πότε έχουμε την έναρξη της επανάστασης, πού και από ποιον;**

Ο Υψηλάντης κήρυξε την επανάσταση στο **Ιάσιο** της Βλαχίας στις **24 Φεβρουαρίου**του**1821**.

**3. Ποια είναι τα προβλήματα που αντιμετώπισε το κίνημα του Υψηλάντη;**

1.      Οι πλούσιοι Έλληνες των Ηγεμονιών δεν βοήθησαν.

2.      Η στρατολόγηση δεν προχωρούσε

3.      Ο Τσάρος αποκήρυξε την επανάσταση και επέτρεψε την εισοδο τουρκικού στρατού για την καταστολή της.

4.      Ο Πατριάρχης Γρηγόριος Ε΄ αναγκάστηκε να αφορίσει τους επαναστάτες.

*5.*      Ο τοπικός ηγέτης Βλαντιμηρέσκου θεωρήθηκε προδότης και εκτελέστηκε.

**4. Ποιο είναι το τέλος της επανάστασης στις Ηγεμονίες;**

Μετά την ήττα στο Δραγατσάνι ο Υψηλάντης συνελήφθη στην Αυστρία, και η επανάσταση απέτυχε.

**ΕΝΟΤΗΤΑ 8**

**Η εξέλιξη της ελληνικής επανάστασης (1821-1827)**

**1. Γιατί ήταν ευνοϊκή η συγκυρία στη νότια Ελλάδα για την επιτυχία της επανάστασης;**

**1.**    Οι ελληνικοί πληθυσμοί ήταν πυκνότεροι.

**2.**    Ο οθωμανικός στρατός δεν ήταν ιδιαίτερα ισχυρός.

**3.**    Υπήρχαν πολλοί Φιλικοί που προετοίμαζαν κι ανέμεναν τον ξεσηκωμό.

**4.**    Υπήρχαν ένοπλα σώματα Ελλήνων.

**5.**    Υπήρχαν ελληνικά εμπορικά σκάφη εφοδιασμένα με κανόνια.

**6.**    Υπήρχαν πολλοί Έλληνες που διέθεταν σημαντική πολεμική εμπειρία.

**7.**    Το ορεινό έδαφος διευκόλυνε τον κλεφτοπόλεμο.

**2. Ποιες ήταν οι επαναστατικές εστίες;**

Πελοπόννησος, Στερεά Ελλάδα, Κρήτη, Αιγαίο, Ήπειρος, Μακεδονία, Θράκη, Κύπρος και Μ. Ασία.

**3. α) Πού κατεστάλη άμεσα η επανάσταση και β) πού εδραιώθηκε;**

α) Κατεστάλη άμεσα:

1.      σε περιοχές που ήταν πεδινές,

2.      σε περιοχές όπου ήταν εύκολο να φτάσει ο οθωμανικός στρατός.

β) Η επανάσταση εδραιώθηκε σε Πελοπόννησο, Στερεά Ελλάδα και νησιά του Αιγαίου.

**4. Ποιοι είναι οι πρωταγωνιστές της;**

Κολοκοτρώνης, Καραϊσκάκης, Ανδρούτσος, Μπότσαρης, Κανάρης, Μιαούλης, Μπουμπουλίνα και Μαντώ Μαυρογένους.

**Η φάση των επιτυχιών (1821-1824)**

**5. Ποιες ήταν οι ελληνικές επιτυχίες;**

**1.**    Ο περιορισμός των Τούρκων στα τοπικά φρούρια

**2.**    Η κατάληψη σημαντικών πόλεων της Πελοποννήσου, π.χ. Πάτρα, Καλαμάτα.

**3.**    Η παρεμπόδιση τουρκικών στρατευμάτων σε διάφορα σημεία της Στερεάς Ελλάδας από οπλαρχηγούς, όπως ο Ανδρούτσος και ο Αθ. Διάκος.

**4.**    Η άλωση της Τριπολιτσάς με επικεφαλής τον Θ. Κολοκοτρώνη μετά τη νι΄κη του εαντίνο του Δράμαλη στα Δερβενάκια.

**5.**    Η  ανατίναξη της τουρκικής ναυαρχίδας στη Χίο από τον Κανάρη.

**6.**    Η παρεμπόδιση του τουρκικού στόλου από τις ελληνικές δυνάμεις.

**6. Ποιες ήταν οι αντιδράσεις των Τούρκων:**

**1.**   Τα αντίποινα σε βάρος αμάχων σε Κωνσταντινούπολη, Σμύρνη κ.ά..

**2.**     Ο απαγχονισμός του πατριάρχη Γρηγόριος Ε΄.

**3.**     Η κατάληψη της Χίου και η σφαγή του ελληνικού πληθυσμού της.

**4.**    Η συμμαχία του σουλτάνου με τον ηγεμόνα της Αιγύπτου Μοχάμετ Άλι.

**5.**     Η καταστολή της επανάστασης στην Κρήτη.

**6.**     Η καταστροφή της Κάσου και των Ψαρών.

**Η φάση της κάμψης (1825-1827)**

 **7. Ποια είναι τα σημαντικότερα γεγονότα στη φάση της κάμψης της επανάστασης;**

1.      Αποβίβαση του Ιμπραήμ, γιου του Μοχάμετ Άλι, στην Πελοπόννησο.

2.      Ανακατάληψη μεγάλου μέρους της Πελοποννήσου.

3.      Εκδήλωση εμφυλίου πολέμου μεταξύ των Ελλήνων επαναστατών.

4.      Η πολιορκία και η ηρωική έξοδος στο Μεσολόγγι που κατέληξε σε σφαγή.

5.      Ο θάνατος του Γ. Καραϊσκάκη και κατάληψη Ακρόπολης από τους Τούρκους.

→ Η επανάσταση έμοιαζε να σβήνει.

**8. Ποια είναι η στάση των Μεγάλων Δυνάμεων απέναντι στην επανάσταση το 1827 και ποια η σημασία της;**

1.   Αγγλία, Γαλλία Ρωσία αποφάσισαν την ειρήνευση και τη δημιουργία ελληνικού κράτους.

2.     Η απόφαση άλλαξε ουσιαστικά τα δεδομένα του ελληνικού ζητήματος.

**ΕΝΟΤΗΤΑ 9**

**Πρώτες προσπάθειες των επαναστατημένων Ελλήνων για συγκρότηση κράτους**

**Μορφές πολιτικής οργάνωσης με τοπικό χαρακτήρα**

**1.Ποιες ήταν οι προϋποθέσεις για να εδραιωθεί η επανάσταση;**

1.ανεφοδιασμός των στρατευμάτων,

2.οργάνωση των περιοχών που απελευθερώνονταν,

3.διαχείριση των «εθνικών γαιών» ή «εθνικών κτημάτων».

**2.Τι ήταν οι τοπικοί οργανισμοί και ποιοι ήταν οι σημαντικότεροι από αυτούς;**

Οι τοπικοί οργανισμοί ήταν ένα είδος τοπικών κυβερνήσεων, που ελέγχονταν κυρίως από τους προεστούς, τους Φαναριώτες και τους ιεράρχες.

Οι πιο σημαντικοί τοπικοί οργανισμοί ήταν:

·      Η *Πελοποννησιακή Γερουσία /* προεστοί.

·      Η *Γερουσία της Δυτικής Χέρσου Ελλάδος /* Αλ. Μαυροκορδάτος.

·      Ο *Άρειος Πάγος* / ανατολική Στερεά / Θ. Νέγρης.

**3.Ποιες είναι οι δύο κοινωνικοπολιτικές ομάδες που αναπτύχθηκαν στο πλαίσιο του αγώνα για τη διαχείριση της εξουσίας;**

- *οι οπλαρχηγοί και οι Φιλικοί*

*-* *οι προεστοί, οι αρχιερείς και οι Φαναριώτες*

**4.Γιατί και πώς φτάσαμε στην Α΄Εθνοσυνέλευση;**

α) εξαιτίας της ανάγκης να υπάρχει ενιαία διεύθυνση του αγώνα, κατάργησαν τις τοπικές διοικήσεις

β) έγιναν εκλογές για ανάδειξη παραστατών, δηλαδή εκπροσώπων του λαού που θα αποτελούσαν την Εθνική Συνέλευση.

**5. Πού και πότε έγινε η  Α΄ Εθνοσυνέλευση και ποιες οι αποφάσεις της;**

*Επίδαυρος /* Δεκέμβριος του 1821 -  Ιανουάριος του 1822*:*

·      Διακήρυξε ότι η επανάσταση ήταν εθνική και όχι κοινωνικοανατρεπτική.

·      Όρισε ως διοίκηση της επανάστασης δύο σώματα:

α) το *Εκτελεστικό* (πενταμελής κυβέρνηση με πρόεδρο τον Αλ. Μαυροκορδάτο).

β) το *Βουλευτικό* (είχε 70 μέλη και πρόεδρο τον Δ. Υψηλάντη).

·      Ψήφισε το πρώτο ελληνικό σύνταγμα, το *σύνταγμα της Επιδαύρου*.

**6.Από πού επηρεάστηκε και τι προέβλεπε το σύνταγμα της Επιδαύρου:**

1.    Ήταν έντονα επηρεασμένο από τα συντάγματα της γαλλικής επανάστασης.

2.    Διακήρυττε την ελληνική ανεξαρτησία

3.    Θέσπιζε ως πολίτευμα την αβασίλευτη δημοκρατία.

**7.Πού και πότε έγινε η Β΄Εθνοσυνέλευση και ποιες οι αποφάσεις της;**

*Άστρος της Κυνουρίας / Μάρτιος - Απρίλιος του 1823:*

1.         Ενέκρινε μια τροποποιημένη εκδοχή του συντάγματος της Επιδαύρου.

2.         Κατάργησε όλους τους τοπικούς οργανισμούς.

3.         Κατάργησε το αξίωμα του αρχιστράτηγου (το έφερε ο Θ. Κολοκοτρώνης).

4.         Όρισε πρόεδρος του εκτελεστικού τον Μαυρομιχάλη και του Βουλευτικού τον Μαυροκορδάτο.

**Ο εμφύλιος πόλεμος**

**8.Ποιες ήταν οι  αιτίες της εμφύλιας διαμάχης:**

1.         Οι αντιθέσεις ανάμεσα στους Έλληνες για τον έλεγχο της πολιτικής εξουσίας (πρόκριτοι, ιεράρχες, Φαναριώτες – οπλαρχηγοί, Φιλικοί).

2.         Οι τοπικιστικές αντιθέσεις

3.         Οι διαφωνίες για τη διαχείριση των χρημάτων από το δάνειο που είχε συναφθεί στην Αγγλία

4.         Οι προσωπικές αντιπαλότητες και φιλοδοξίες

**9.Ποιες ήταν οι δύο φάσεις του εμφυλίου πολέμου και πώς εξελίχθηκαν;**

*Α.Πρώτη φάση του εμφυλίου πολέμου (φθινόπωρο 1823 – καλοκαίρι 1824):*

Συγκρούστηκαν δύο παρατάξεις με επικεφαλής το Θ. Κολοκοτρώνη (αντιπρόεδρος του Εκτελεστικού) και τον Αλ. Μαυροκορδάτο (πρόεδρος του Βουλευτικού) à Οι πιο ισχυροί πρόκριτοι της Πελοποννήσου και της Ύδρας υποστήριξαν τον Μαυροκορδάτο και ο Κολοκοτρώνης υποχώρησε.

*Β.Δεύτερη φάση του εμφυλίου πολέμου (Ιούλιος 1824 – Ιανουάριος 1825):*

Ο Μαυροκορδάτος και οι Υδραίοι συμμάχησαν με τον Ι. Κωλέττη που επηρέαζε  οπλαρχηγούς της Στερεάς Ελλάδας και απέκλεισαν τους Πελοποννήσιους από την εξουσία à Τους ανάγκασαν να συνθηκολογήσουν και φυλάκισαν τον Κολοκοτρώνη και τον Ανδρούτσο.

**10.Πού και πότε έγινε η  Γ’ Εθνοσυνέλευση και ποιες οι αποφάσεις της;**

*Τροιζήνα  / Άνοιξη του 1827:*

Εξέλεξε Κυβερνήτη της Ελλάδας για επτά χρόνια τον Ι. Καποδίστρια.

Ψήφισε το Πολιτικό Σύνταγμα της Ελλάδας, το οποίο διαπνεόταν από φιλελεύθερες αντιλήψεις και ήταν το πιο δημοκρατικό σύνταγμα της εποχής του.

**ΕΝΟΤΗΤΑ 10**

**Ελληνική επανάσταση και Ευρώπη**

**Ελληνική επανάσταση και ευρωπαϊκή διπλωματία (1821-1830)**

**1.Γιατί ήταν αρνητική η διεθνής συγκυρία;**

1.    Στόχος των ευρωπαϊκών δυνάμεων ήταν η διαμόρφωση μιας ισορροπίας δυνάμεων, ενός status quo, που θα απέτρεπε στο μέλλον τις συγκρούσεις.

2.    Η Ευρώπη βίωνε την Παλινόρθωση.

3.    Η ελληνική επανάσταση ήταν μια συνιστώσα του *ανατολικού ζητήματος*.

**2.Ποιες είναι οι διπλωματικές εξελίξεις κατά τη διάρκεια της ελληνικής επανάστασης από το 1821 έως το 1825;**

1.    1821-1822: καταδίκη της ελληνικής επανάστασης από τις Δυνάμεις που δεν ήθελαν τη διάλυση του οθωμανικού κράτους, γιατί φοβούνταν ότι αυτό θα προκαλούσε προβλήματα μεταξύ τους

2.    Με παρεμβάσεις του Καποδίστρια, υπουργού εξωτερικών της Ρωσίας, η ευρωπαϊκή πολιτική γίνεται πιο ευνοϊκή για τους Έλληνες

3.    Ακολουθεί η στροφή του Άγγλο υπουργού Εξωτερικών Τζόρτζ Κάνιγκ, που αναγνώρισε τους Έλληνες ως εμπόλεμη δύναμη

4.    Αντιδρά η Ρωσία με την πρόταση του σχεδίου των τριών τμημάτων, το οποίο απορρίφθηκε

5.    Η κυβέρνηση προχωρά στη λήψη δύο δανείων από αγγλικές τράπεζες

6.    Υπογραφή από τους Έλληνες της *πράξης προστασίας* από τους Άγγλους

7.    Δημιουργήθηκαν τρία κόμματα που συνδέονταν με τις Δυνάμεις, το αγγλικό, το γαλλικό και το ρωσικό

**Το κίνημα του φιλελληνισμού**

**3.Να δώσετε τον ορισμό του φιλελληνισμού.**

Ο φιλελληνισμός ήταν ένα κίνημα συμπαράστασης στους Έλληνες και στρεφόταν εναντίον τόσο της οθωμανικής απολυταρχίας, όσο και της Ιερής συμμαχίας.

**4.Ποιοι είναι οι κύριοι παράγοντες ανάπτυξης του φιλελληνισμού;**

1.    ο φιλελευθερισμός και ο ριζοσπαστισμός της γαλλική επανάστασης,

2.    ο θαυμασμός των Ευρωπαίων για τον αρχαίο ελληνικό πολιτισμό,

3.    ο αποτροπιασμός για τις βιαιότητες των Τούρκων,

4.    η συγκίνηση από τις ελληνικές επιτυχίες.

**5.Ποια είναι η  προσφορά του φιλελληνισμού;**

1.    οικονομική ενίσχυση,

2.    ηθική συμπαράσταση,

3.    προσωπική συμμετοχή φιλελλήνων στον Αγώνα.

**6.Ποιες εξελίξεις οδήγησαν από το 1826 έως το 1820 στην ίδρυση ανεξάρτητου ελληνικού κράτους;**

1.    Απόφαση των Μεγάλων Δυνάμεων να λύσουν το ελληνικό ζήτημα.

2.    Ένοπλη επέμβασή τους στη ναυμαχία του Ναβαρίνου, όπου οι στόλοι των τριών Δυνάμεων σύντριψαν τον τουρκοαιγυπτιακό στόλο.

3.    Ήττα του σουλτάνου στο ρωσοτουρκικό πόλεμο και αποδοχή από τον σουλτάνο των αποφάσεων των Δυνάμεων με τη συνθήκη της Αδριανούπολης.

4.    1830: υπογραφή της συνθήκης του Λονδίνου, με την οποία οι Δυνάμεις αποφάσισαν την ίδρυση ανεξάρτητου ελληνικού κράτους και επέλεξαν ως ηγεμόνα του τον Λεοπόλδο του Σαξ-Κόμπουργκ, αλλά ο ίδιος δεν αποδέχτηκε την εκλογή του.

|  |  |  |  |
| --- | --- | --- | --- |
|  |  |  |  |
|  |  |  |